### Beslutning

Anbefales.

### Sagsfremstilling

## Resume og sagens baggrund

Administrationen fremlægger Forslag til Lokalplan nr. 614 for Hovedbygningen på [adresse]. Sagen er foranlediget af, at Teknik- og Miljøudvalget den 9. oktober 2025 besluttede at nedlægge forbud efter planloven mod at nedrive godsets hovedbygning. At udmønte beslutningen forudsætter, at der udarbejdes en lokalplan, der forhindrer nedrivning, inden den 9. maj 2026. Sagen lægger op til Kommunalbestyrelsens beslutning om at godkende planforslaget med henblik på offentlig høring.

## Indstillinger

Direktøren indstiller, at:

1. Forslag til Lokalplan nr. 614 for Hovedbygningen på [adresse] godkendes til offentlig fremlæggelse i 4 uger
2. Administrationen bemyndiges til at foretage evt. redaktionelle rettelser til planforslagene inden offentlig fremlæggelse.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

[adresse], [adresse], ligger i kystlandskabet øst for [adresse], mellem Kirke Helsinge og Kirke Stillinge i den sydlige del af Kalundborg kommune (jf. oversigtskort bilag 1). Øivind Krogh på [adresse] bestyres fra [adresse] på [adresse]. Der er ikke krav om bolig i hovedbygningen, da den ikke er nødvendig for ejendommens landbrugsdrift.

Før forbuddet mod nedrivning blev besluttet af Teknik- og Miljøudvalget, har administrationen udarbejdet en SAVE-vurdering, hvoraf det fremgår, at hovedbygningen er bevaringsværdig. En SAVE-vurdering er en metode til at fastlægge bevaringsværdien for et eksisterende by- eller bygningsmiljø. SAVE-vurderingen for Hovedbygningen på [adresse] er vedlagt som bilag 3, inklusiv et generelt notat om SAVE-vurderinger.

*Lokalplanen*Med afsæt i det nedlagte forbud og på baggrund af SAVE-vurderingen har administrationen udarbejdet et lokalplanforslag (bilag 2).

Lokalplanens formål er

* at sikre hovedbygning og poolbygning mod nedrivning
* at sikre, at udvendig renovering og vedligeholdelse og eventuelle ændringer eller ombygninger sker med respekt for den eksisterende bygningsbevaringsværdier som udtrykt i SAVE-vurderingen

Målet med lokalplanen er således alene at sikre hovedbygningen imod nedrivning og imod  ændringer, der ikke respekterer bygningens arkitektur. Af samme grund danner hovedbygningen grundlag for lokalplanområdets afgrænsning.

*Hovedbygningen*

Godsets historie er kendt tilbage til 1660, hvor det blev oprettet som hovedgård ved sammenlægning af to mindre gårde. Hovedbygningen er opført i 1800 og står som et karakteristisk eksempel på den nyklassicistiske stil, der var populær på den tid. Omkring 1960 blev der tilføjet en poolbygning med inspiration fra den eksisterende hovedbygning.

Hovedbygningens ydre er overvejende intakt i tag og fag, og det er vigtigt at alt udvendig vedligeholdelse, restaurering og eventuelle ændringer sker med respekt for bevaringsværdierne og den oprindelige arkitektur.

*Screening for miljøvurdering*Der er ikke foretaget screening i henhold til miljøvurderingsloven, da lokalplanforslaget ikke giver anledning til fysiske ændringer og dermed ikke vurderes at være omfattet af loven.

*Administrationen anbefaler*Administrationen anbefaler, at lokalplanforslaget godkendes og udsendes i offentlig høring.

## Økonomiske konsekvenser

Ingen bevillingsmæssige konsekvenser.